26 वर्ष की उम्र में भी करोड़ों कमाता है यह एक्टर, जानें क्या है वजह  
26 वर्ष की उम्र में भी करोड़ों कमाते हैं यह एक्टर
टीवी की दुनिया से अब बॉलीवुड में रखने जा रहे हैं कदम
सितंबर में होगी मयूर वर्मा की फिल्म रिलीज
2012 में रियलिटी ड्रामा 'इमोशनल अत्याचार' के साथ ऑनस्क्रीन शुरुआत करने वाले अभिनेता मयूर वर्मा (Mayur Verma) एक उद्यमी भी हैं. वे केवल भारत ही नहीं बल्कि विदेशों में भी कारोबार चलाते हैं. अभिनेता ने हमेशा शानदार जीवन जीने में विश्वास किया है. इसके अलावा मयूर वर्मा (Mayur Verma) सोना टी मनवानी द्वारा निर्मित फिल्म 'ज़िंदगी तुमसे' से अपना बॉलीवुड डेब्यू भी करने वाले हैं. हाल ही में मयूर वर्मा (Mayur Verma) ने फिल्म को लेकर मीडिया को इंटरव्यू दिया, जिसमें उन्होंने अपने जीवन से जुड़ी कई बातें बताईं. 
My attitude my style. #luxurylifestyle #happy #hatersgonnahate #idontcare #lovemyhaters #baby
A post shared by  Mayur verma (@mayurverma) on Jul 24, 2019 at 2:31am PDT

अपने निजी जीवन के बारे में बताते हुए मयूर वर्मा (Mayur Verma) ने कहा, "मैंने हमेशा एक शानदार जीवन जिया है, लेकिन एक अभिनेता बनने के बाद यह काफी हद तक बढ़ जाता है. मैं एक ब्रांड प्रेमी हूं और हमेशा से ही 'जियो लाइफ किंग साइज' जीने में विश्वास करता हूं. मैं 26 साल का ही हूं और मेरा खुद का बिजनेस है. इस उम्र में भी मैं करोड़ों में कमाता हूं. मैं कड़ी मेहनत और जुनून में विश्वास करता हूं जो मेरी बड़ी सफलता की वास्तविक शक्ति है. इंटरव्यू के दौरान मयूर वर्मा से ब्रांड में उनकी रुचि के बारे में पूछा गया. इस पर जवाब देते हुए उन्होंने कहा, "जब मैंने प्रोडक्ट्स की क्वालिटी को समझा, तब मुझे एहसास हुआ कि क्वांटिटी से ज्यादा क्वालिटी प्रोडक्ट ही यूज़ करना चाहिए." 
अपने व्यक्तित्व के अलावा मयूर वर्मा (Mayur Verma) ने आगामी डेब्यू फिल्म 'जिंदगी तुमसे' के बारे में कई बातें साझा कीं. इसमें उन्होंने बताया, "मैं बड़े पर्दे पर व्यापक रूप से दिखने के लिए बहुत उत्साहित हूं. फिल्म सितंबर 2019 में रिलीज होने के लिए तैयार है." बता दें कि इससे पहले, मयूर ने कई सफल टेलीविजन शो किए हैं, जिनमें 'क्या हुआ तेरा वादा', 'बड़े अच्छे लगते हैं', 'जिनी और जुजू', 'जांबाज़ सिंदबाद' और 'स्वरागिनी' शामिल हैं.